Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom smernice Európskeho parlamentu a Rady o letiskových poplatkoch ktorým sa mení a dopĺňa návrh komisie podľa článku 250, odsek 2 Zmluvy o ES) /* KOM/2009/0086 v konečnom znení - COD 2007/0013 */





[pic] | KOMISIA EURÓPSKYCH SPOLOČENSTIEV | Brusel, 18.2.2009 KOM(2009) 86 v konečnom znení 2007/0013 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom SMERNICE EURÓPSKEHO PARLAMENTU A RADY O LETISKOVÝCH POPLATKOCH KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2007/0013 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom SMERNICE EURÓPSKEHO PARLAMENTU A RADY O LETISKOVÝCH POPLATKOCH 1. ÚVOD V článku 251 ods. 2 treťom pododseku písm. c) Zmluvy o ES sa ustanovuje, že Komisia zaujme stanovisko k pozmeňujúcim a doplňujúcim návrhom Európskeho parlamentu v druhom čítaní. Svoje stanovisko k 31 pozmeňujúcim a doplňujúcim návrhom Parlamentu Komisia uvádza ďalej v texte. 2. SÚVISLOSTI Dátum predloženia návrhu Európskemu parlamentu a Rade: [dokument KOM(2006) 820 v konečnom znení – 2007/0013COD]: | 29. januára 2007 | Dátum stanoviska Európskeho hospodárskeho a sociálneho výboru: | 26. septembra 2007 | Dátum stanoviska Výboru regiónov: | 10. októbra 2007 | Dátum pozície Európskeho parlamentu v prvom čítaní: | 15. januára 2008 | Dátum prijatia politickej dohody Rady: | 7. apríla 2008 | Dátum prijatia spoločnej pozície Rady: | 23. júna 2008 | Dátum pozície Európskeho parlamentu v druhom čítaní: | 23. októbra 2008 | 3. ÚčEL NÁVRHU Cieľom návrhu, ktorý Komisia prijala 24. januára 2007, je uľahčiť rokovania o letiskových poplatkoch medzi letiskami a leteckými spoločnosťami. Návrhom sa zavádzajú niektoré základné pravidlá týkajúce sa postupov uplatňovaných pri vyberaní poplatkov. Tieto pravidlá sú založené na všeobecne uznávaných zásadách, ktoré už podporili členské štáty v Rade Medzinárodnej organizácie civilného letectva. Prvá zásada sa zameriava na zaistenie pravidelných konzultácií o poplatkoch medzi letiskami a leteckými spoločnosťami, počas ktorých môžu obe strany vysvetliť a rozvinúť svoje názory. Cieľom je zaistiť, aby letiská rokovali s leteckými spoločnosťami a poskytli im informácie ešte pred prijatím rozhodnutia o letiskových poplatkoch. Druhá zásada sa týka transparentnosti prvkov, ktoré tvoria základ letiskových poplatkov. O týchto informáciách sa bude diskutovať na pravidelných konzultáciách. Treťou zásadou je zákaz diskriminácie medzi leteckými spoločnosťami. V návrhu sa predpokladá aj zriadenie nezávislého regulačného orgánu v každom členskom štáte. Tento orgán dohliada na vyberanie poplatkov a zaisťuje dodržiavanie príslušných ustanovení smernice. Orgán bude následne riešiť sťažnosti strán týkajúce sa letiskových poplatkov. 4. STANOVISKO KOMISIE K POZMEňUJÚCIM A DOPLňUJÚCIM NÁVRHOM EURÓPSKEHO PARLAMENTU 4.1. Zmeny a doplnenia akceptované Komisiou - Pozmeňujúcimi a doplňujúcimi návrhmi Európskeho parlamentu 1, 4, 14, 8, 9, 10, 18 a 27 sa významne zlepšuje zrozumiteľnosť textu v porovnaní so spoločnou pozíciou Rady. - Pozmeňujúce a doplňujúce návrhy 5, 6, 11, 12, 13, 16, 17, 20, 21, 22, 24, 25, 26, 28, 29, 30 a 31 sa vo viacerých otázkach veľmi podobajú pôvodnému návrhu Komisie. Platí to najmä o názve a lehotách. - Európsky parlament takisto prijal dva pozmeňujúce a doplňujúce návrhy objasňujúce niektoré hľadiská financovania. Pozmeňujúcim a doplňujúcim návrhom 7 sa dopĺňa odôvodnenie, v ktorom sa vysvetľuje, že predfinancovanie letiskovej infraštruktúry by malo byť sprevádzané ochrannými opatreniami. Pozmeňujúcim a doplňujúcim návrhom 15 sa požaduje, aby letiská poskytovali informácie o akomkoľvek financovaní verejnými orgánmi. - Pozmeňujúcim a doplňujúcim návrhom 19 sa ďalej posilňuje zásada nediskriminácie. - Pozmeňujúcim a doplňujúcim návrhom 23 sa objasňuje, že výkon funkcie nezávislého dozorného orgánu sa môže delegovať. - Pozmeňujúcimi a doplňujúcimi návrhmi 2 a 3 sa ďalej objasňujú dôvody začlenenia najväčšieho letiska v každom členskom štáte do rozsahu pôsobnosti smernice. - Komisia preto môže akceptovať všetky pozmeňujúce a doplňujúce návrhy. - Týmito pozmeňujúcimi a doplňujúcimi návrhmi sa navyše potvrdzuje dohoda medzi inštitúciami. Rada už poslala Parlamentu list, ktorým schvaľuje pozmeňujúce a doplňujúce návrhy Parlamentu. 5. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh, ako je uvedené vyššie.